വെട്ടം സിനിമയിലെ തീപ്പെട്ടിക്കൊള്ളിയെ ഓര്മ്മയുണ്ടോ?: ചിത്രങ്ങള് വൈറല് Bhavna Pani ദിലീപ് ചിത്രങ്ങള്ക്ക് അന്നും ഇന്നും ലഭിക്കുന്ന പ്രേക്ഷക പിന്തുണ വലുതാണ്. മലയാള സിനിമയില് ഏറ്റവും വലിയ ഹിറ്റ് കോമഡി എന്റര്ടെയിനര് മൂവിയായിരുന്നു വെട്ടം. 17 കൊല്ലം മുന്പ് ദിലീപിനെ നായകനാക്കി പ്രിയദര്ശന്റെ സംവിധാനത്തില് പിറന്ന സിനിമ ഇപ്പോഴും ടെലിവിഷനിലെത്തിയാല് പലര്ക്കും കാണാനേറെ ഇഷ്ടമാണ്. ഭാവ്ന പാനിbhavna paniഎന്ന നടിയാണ് ചിത്രത്തില് നായികാ വേഷം ചെയ്തത്. ഈ നടിയെ ആര്ക്കും പെട്ടെന്ന് മറക്കാനാകില്ല. ഭാവ്നയുടെ ആദ്യ മലയാള സിനിമയായിരുന്നു വെട്ടം. ഇപ്പോഴിതാ താരത്തിന്റെ വീഡിയോകളും ചിത്രങ്ങളുമാണ് ശ്രദ്ധനേടുന്നത്. സമൂഹമാധ്യമങ്ങളില് സജീവമായ താരത്തിന്റെ ഇപ്പോഴത്തെ ലുക്കും സിനിമയിലേത് പോലെ തന്നെ ഇന്നും നിലനില്ക്കുന്നുണ്ടെന്നാണ് പ്രേക്ഷകര് കമന്റ് ചെയ്യുന്നത്. ഇപ്പോഴത്തെ ചിത്രങ്ങള് കണ്ടാല് വെട്ടത്തിലെ തീപ്പെട്ടി കൊള്ളിയാണോ ഇതെന്ന സംശയം തോന്നും. മോഡലും, കഥക്, ഒഡീസി നര്ത്തകി കൂടിയാണ് ഭാവ്ന പാനി. യോഗ ചിത്രങ്ങളും ഭാവ്ന ഇന്സ്റ്റഗ്രാമില് പോസ്റ്റ് ചെയ്യാറുണ്ട്. വെട്ടത്തിന് ശേഷം ആമയും മുയലും എന്ന മലയാളം സിനിമയില് ഐറ്റം ഡാന്സറായും എത്തിയിട്ടുണ്ട്. ബോളിവുഡിലാണ് ഭാവ്ന ഏറെ തിളങ്ങിയത്. 2019ല് പുറത്തിറങ്ങിയ സ്പേസ് മോംമ്സ് എന്ന സിനിമയിലാണ് ഭാവ്ന ഒടുവില് അഭിനയിച്ചത്. മലയാളത്തിന് പുറമെ കന്നഡ, തെലുങ്ക് സിനിമകളിലും താരം തന്റെ സാന്നിധ്യം അറിയിച്ചിട്ടുണ്ട്.